CELEX: 62014FN0102
Language: mt
Date: 2014-10-06 00:00:00
Title: Kawża F-102/14: Rikors ippreżentat fis- 6 ta’ Ottubru 2014 – ZZ vs UASI

12.1.2015   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 7/51
            
         Rikors ippreżentat fis-6 ta’ Ottubru 2014 – ZZ vs UASI
   (Kawża F-102/14)
   (2015/C 007/61)
   Lingwa tal-kawża: il-Ġermaniż
   
      Partijiet
   
   
      Rikorrenti: ZZ (rappreżentant: Heinrich Tettenborn)
   
      Konvenut: L-Uffiċċju għall-Armonizzazzjoni fis-Suq Intern (UASI)
   
      Suġġett
   
   Annullament tad-deċiżjoni tal-konvenut li tiġi applikata l-klawsola li tinsab fil-kuntratt ta’ impjieg tar-rikorrenti, li tipprevedi t-terminazzjoni tal-kuntratt ta’ impjieg tar-rikorrenti fil-każ li r-rikorrenti ma tiġix inkluża fil-lista ta’ riżerva tal-proċedura ta’ selezzjoni ġenerali li jmiss organizzata mill-EPSO għall-grupp funzjonali tiegħu li jispeċjalizza fil-proprjetà industrijali, għall-proċeduri ta’ selezzjoni OHIM/AD/01/13 u OHIM/AST/02/13, u talba għad-danni morali sostnuti minħabba din id-deċiżjoni.
   
      Talbiet
   
   
               —
            
            
               jannulla d-deċiżjoni tal-UASI, mibgħuta lir-rikorrenti permezz ta’ ittra datata t-28 ta’ Novembru 2003, li tiġi applikata l-klawsola li tinsab fl-Artikolu 5 tal-kuntratt ta’ impjieg tar-rikorrenti, li tipprevedi t-terminazzjoni tal-kuntratt ta’ impjieg tar-rikorrenti fil-każ li r-rikorrenti ma tiġix inkluża fil-lista ta’ riżerva tal-proċedura ta’ selezzjoni ġenerali li jmiss organizzata mill-EPSO għall-grupp funzjonali tiegħu li jispeċjalizza fil-proprjetà industrijali, għall-proċeduri ta’ selezzjoni OHIM/AD/01/13 u OHIM/AST/02/13, ippubblikati fil-31 ta’ Ottubru 2013;
            
         
               —
            
            
               tikkundanna lill-UASI għall-ħlas ta’ danni lir-rikorrenti f’ammont xieraq stabbilit mit-Tribunal għad-danni morali kkawżati mid-deċiżjoni tal-UASI msemmija fl-ewwel paragrafu tar-rikors; u
            
         
               —
            
            
               tikkundanna lill-UASI għall-ispejjeż.